หุ้น30ธ.ค.ปิดเช้าบวก 0.76 จุด
หุ้นภาคเช้า 30 ธ.ค.ปิดที่ 1,035.35 จุด เพิ่มขึ้นเพียง 0.76 จุด หรือ 0.07 % มูลค่าการซื้อขายเบาบาง 8,538 ล้านบาท
30 ธ.ค. 2553

หุ้นภาคเช้า 30 ธ.ค.ปิดที่ 1,035.35 จุด เพิ่มขึ้นเพียง 0.76 จุด หรือ 0.07 % มูลค่าการซื้อขายเบาบาง 8,538 ล้านบาท
ดัชนีหุ้นภาคเช้าวันที่ 30ธ.ค.อยู่แดนบวกสลับลบ ก่อนจะมาปิดที่ 1,035.35 จุด เพิ่มขึ้นเพียง 0.76 จุด หรือ 0.07 % แตะระดับสูงสุดที่ 1,036.72 จุด และระดับต่ำสุดที่ 1,031.34 จุด มูลค่าการซื้อขายเบาบาง 8,538 ล้านบาท
ตลาดหุ้นภาคเช้า แกว่งแคบสลับในแดนบวก-ลบ และมีวอลุ่มไม่มาก เนื่องจากเป็นวันสุดท้ายของการทำการ และนักลงทุนบางส่วนได้ทยอยออกจากตลาดไปแล้ว
บทวิเคราะห์ บล.กิมเอ็ง (ประเทศไทย) เปิดเผยว่า บรรยากาศการลงทุนตลาดหุ้นไทยวันนี้ จะยังไต่ระดับขึ้นทดสอบ 1,040 จุด ด้วยปัจจัยบวกเดิม ไม่ว่าจะเป็น Window Dressing และตามมาด้วยเม็ดเงินสุดท้ายจาก LTF – RMF รอบปีนี้ น่าจะมากพอที่จะผลักดัน SET INDEX ในช่วงท้ายตลาดวันนี้ได้เช่นกัน 
อย่างไรก็ตาม ติดตามการประชุมกพช. และตัวเลขเศรษฐกิจเดือนพ.ย.ของธปท.บ่ายวันนี้ เพื่อยืนยันภาพเศรษฐกิจในไตรมาส 4 และของ ปี 2554 ว่าจะมีการเติบโตอย่างไร
ทั้งนี้ กิมเอ็งประเมินโอกาสการเกิด January Effect ปี 2554 มีความเป็นไปได้สูง หลังไม่เกิดขึ้นมาตลอด 4 ปีที่ผ่านมา เพราะภาพตลาดหุ้นไทยที่เป็นขาขึ้นชัดเจน การขายกองทุน LTF ที่ครบกำหนด 5 ปีในต้นปีหน้า เชื่อว่าจะลดลงจากปีก่อนๆ เม็ดเงินทุนต่างชาติคาดว่าจะกลับเข้าตลาดหุ้นช่วงต้นปีเร็วกว่าปกติ เพราะมุมมองที่เป็น Bullish บวกกับสภาพคล่องทางการเงินที่ล้นอยู่ในระบบการเงินทั่วโลก ทำให้ผู้จัดการกองทุนต่างชาติต้องแข่งกับเวลาในการเข้าลงทุน
กลยุทธ์การลงทุนวันนี้ แนะนำให้ถือพอร์ตและ ทยอยสะสม QH  และ ซื้อเก็งกำไร บริษัท ทรู คอร์ปอเรชั่น (TRUE) หลังเข้าไปซื้อบริษัท ฮัทชิสัน ไวร์เลส มัลติมีเดีย โฮลดิ้งส์ เพื่อเป็นการขยายธุรกิจให้บริการโทรศัพท์เคลื่อนที่
หลักทรัพย์ที่มีมูลค่าการซื้อขายสูงสุด 5 อันดับ ได้แก่
TRUE       มูลค่าการซื้อขาย 1,635 ล้านบาท ปิดที่ 7.15 บาท ลดลง  0.05 บาท (-0.69%) 
TOP         มูลค่าการซื้อขาย 836 ล้านบาท ปิดที่ 79.50 เพิ่มขึ้น บาท1.75 บาท (+2.25%)
IRPC        มูลค่าการซื้อขาย 709 ล้านบาท ปิดที่ 6.40 เพิ่มขึ้น บาท 0.15 บาท (+2.40%) 
CPF         มูลค่าการซื้อขาย 325 ล้านบาท ปิดที่ 25.00 เพิ่มขึ้น บาท 0.20 บาท (+0.81%) 
TMB         มูลค่าการซื้อขาย  266 ล้านบาท ปิดที่ 2.36  บาท ลดลง  0.02 บาท (-0.84%)